CELEX: 52007PC0484
Language: da
Date: 2007-08-29
Title: Forslag til Rådets forordning (EF) Nr. om ændring af forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og forordning (EF) nr. 1698/2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL)

Vigtig juridisk meddelelse

|

52007PC0484

Forslag til Rådets forordning (EF) Nr. om ændring af forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og forordning (EF) nr. 1698/2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL)  /* KOM/2007/0484 endelig udg. - CNS 2007/0177 */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 29.8.2007KOM(2007) 484 endelig2007/0177 (CNS)Forslag tilRÅDETS FORORDNING (EF) Nr.om ændring af forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og forordning (EF) nr. 1698/2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL)(forelagt af Kommissionen)BEGRUNDELSE1. BAGGRUNDEN FOR FORSLAGET-  Begrundelse og formålI 2003 nåede Rådet frem til en politisk aftale om reformen af den fælles landbrugspolitik og banede dermed vejen for en gennemgribende omlægning af den måde, EU yder indkomststøtte på til sine landmænd, og indførte obligatoriske krydsoverensstemmelseskrav.-  Generel baggrundKommissionen gjorde i sin rapport til Rådet om gennemførelsen af krydsoverensstemmelseskravene opmærksom på, at der kunne foretages specifikke forbedringer for at effektivisere og/eller forenkle ordningen.-  Gældende bestemmelser på det område, som forslaget vedrørerRådets forordning (EF) nr. 1782/2003.-  Overensstemmelse med andre EU-politikker og -målIkke relevant.2. HØRING AF INTERESSEREDE PARTER OG KONSEKVENSANALYSE-  Høring af interesserede parterParterne er allerede hørt, og sagen haster.-  EkspertbistandDer har ikke været behov for ekspertbistand.-  KonsekvensanalyseIkke relevant.3. FORSLAGETS RETLIGE ASPEKTER-  Resumé af forslagetFormålet med forslaget er fra 2008 at anvende følgende særlige forbedringer:-  i overensstemmelse med konklusionen i Kommissionens rapport til Rådet skal de lovgivningsbestemte forvaltningskrav, som indgår i krydsoverensstemmelsesordningen, indfases i de nye medlemsstater, der har valgt at anvende den generelle arealbetalingsordning-  støttereglerne i både enkeltbetalingsordningen og den generelle arealbetalingsordning skal forenkles for så vidt angår den periode, som landbrugerne skal have jorden til deres rådighed i-  landbrugernes ansvar i forhold til krydsoverensstemmelse i tilfælde af overdragelse af arealer i løbet af kalenderåret skal præciseres-  der indføres hjemmel til i forbindelse med krydsoverensstemmelse at indføre bagatelgrænse for anvendelse af nedsættelser og give dispensation for nedsættelse ved mindre overtrædelser.Derudover foreslås det for alle de nye medlemsstater, der i forbindelse med enkeltbetalingsordningen vælger at fastsætte forskellige enhedsværdier for rettigheder pr. hektar græsareal og hektar permanent græsareal og enhver anden støtteberettiget hektar, at fastsætte datoen for at identificere parcellerne til den 30. juni 2006 i stedet for den 30. juni 2003.Dette forslag omfatter også en ændring af de særlige bestemmelser for de supplerende nationale direkte betalinger i Cypern som følge af den forlængelse af fristen for gennemførelse af enkeltbetalingsordningen, som Rådet vedtog den 19. december 2006.-  RetsgrundlagArtikel 37, stk. 2, i traktaten om oprettelse af Det Europæiske Fællesskab.-  ProportionalitetsprincippetForslaget er i overensstemmelse med proportionalitetsprincippet, hvilket begrundes således: Afskaffelse af 10-månedersreglen, mindre overtrædelser og bagatelgrænse i forordning (EF) nr. 1782/2003 vil forenkle forvaltningen.-  Reguleringsmiddel/-formForeslået reguleringsmiddel: forordning.Andre retlige instrumenter ville ikke være hensigtsmæssige, hvilket skyldes følgende forhold: en forordning skal ændres ved en forordning.4. BUDGETMÆSSIGE KONSEKVENSERDen manglende anvendelse af nedsættelser i forbindelse med krydsoverensstemmelse i tilfælde af anvendelse af bagatelgrænser og dispensation for mindre overtrædelser vil medføre yderligere udgifter for EF-budgettet.5. YDERLIGERE OPLYSNINGER-  ForenklingForslaget indebærer en forenkling af de administrative procedurer for de offentlige myndigheder (på EU- og medlemsstatsplan).Forenkling af enkeltbetalingsordningens og den generelle arealbetalingsordnings støtteregler for så vidt angår den periode, som landbrugerne skal have jorden til deres rådighed i.Forslaget indgår i Kommissionens lovgivnings- og arbejdsprogram med referencen 2007/AGRI/040.2007/0177 (CNS)Forslag tilRÅDETS FORORDNING (EF) Nr.om ændring af forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og forordning (EF) nr. 1698/2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 37, stk. 2, tredje afsnit,under henvisning til forslag fra Kommissionen,under henvisning til udtalelse fra Europa-Parlamentet[1], ogud fra følgende betragtninger:(1) Erfaringen har vist, at der bør indføres toleranceregler for mindre overtrædelser, hvis alvorsgrad, omfang og varighed ikke berettiger til en øjeblikkelig nedsættelse af de direkte betalinger, der skal ydes. Sådanne toleranceregler bør navnlig omfatte en særlig opfølgning fra myndighedernes side. Nedsættelse af meget små udgangsbeløb kan desuden skabe byrder for forvaltningen, mens der kan rejses tvivl om den afskrækkende karakter. Der bør derfor fastsættes en passende tærskel, under hvilken medlemsstaterne kan beslutte ikke at anvende nedsættelser, såfremt en særlig opfølgning finder sted.(2) Ifølge artikel 44, stk. 3, i Rådets forordning (EF) nr. 1782/2003[2] skal landbrugerne beholde de parceller, der svarer til det støtteberettigede antal hektar, til deres rådighed i mindst 10 måneder. Erfaringen har vist, at dette krav kan udgøre en alvorlig hæmsko for ejendomsmarkedets funktion og skaber en stor administrativ arbejdsbyrde for landbrugerne og myndighederne. En afkortning af perioden vil ikke bringe forvaltningen af krydsoverensstemmelsesordningen i fare. På den anden side er det også nødvendigt at fastsætte en dato, hvor parcellerne bør være til landbrugerens rådighed, for at undgå dobbeltansøgninger for den samme jord. Derfor bør det fastsættes, at landbrugerne skal have parcellerne til deres rådighed den 15. juni det år, støtteansøgningen indgives. Den samme regel bør også gælde for de medlemsstater, der anvender den generelle arealbetalingsordning. Der bør også fastsættes regler for det ansvar, der gælder i forbindelse med krydsoverensstemmelse ved overdragelse af jord.(3) I henhold til artikel 71h i forordning (EF) nr. 1782/2003 kan de nye medlemsstater, jf. artikel 2, litra g), i nævnte forordning, inden for rammerne af enkeltbetalingsordningen fastsætte forskellige enhedsværdier for de rettigheder, der skal tildeles for så vidt angår hektar græsareal eller permanent græsareal eller for enhver anden støtteberettiget hektar, som er identificeret pr. 30. juni 2003 eller også pr. 30. juni 2005 for Bulgariens og Rumæniens vedkommende. De nye medlemsstater har indført et system til identificering af landbrugsparceller i overensstemmelse med artikel 20 i forordning (EF) nr. 1782/2003. Ved overgangen fra det gamle til det nye identifikationssystem kan det forekomme, at nogle af parcellernes træk anno 2003 ikke er blevet korrekt beskrevet i det nye identifikationssystem som følge af tekniske vanskeligheder. For at den valgfri differentiering kan blive gennemført uden vanskeligheder i alle de nye medlemsstater, bør datoen for identificering af parceller fastsættes til den 30. juni 2006. Artikel 71h i forordning (EF) nr. 1782/2003 bør ændres i overensstemmelse hermed.(4) Erfaringen har vist, at det kræver et stort administrativt arbejde at etablere det administrative netværk, som skal til for at forvalte de lovgivningsbestemte forvaltningskrav, som indgår i krydsoverensstemmelsesordningen. Indførelsen af en treårig indfasningsperiode i overensstemmelse med tidsplanen i bilag III til forordning (EF) nr. 1782/2003 i de nye medlemsstater, som anvender den generelle arealbetalingsordning, svarende til den indfasningsperiode, som blev anvendt i EU i dets sammensætning pr. 30. april 2004, vil gøre det lettere at indføre og gennemføre de lovgivningsbestemte forvaltningskrav. Denne indfasning bør også være mulig, selv om den nye medlemsstat beslutter at anvende ordningen for direkte betalinger fuldt ud, inden fristen for at anvende den generelle arealordning udløber. Artikel 143b, stk. 6, i forordning (EF) nr. 1782/2003 og artikel 51, stk. 3, i Rådets forordning (EF) nr. 1698/2005[3] bør derfor ændres i overensstemmelse hermed.(5) Artikel 143b, stk. 10 og 11, i forordning (EF) nr. 1782/2003 indeholder regler for, hvordan de nye medlemsstater kan skifte fra den generelle arealbetalingsordning til enkeltbetalingsordningen. Ifølge disse regler skal Kommissionen godkende en ny medlemsstats beslutning om at anvende enkeltbetalingsordningen på grundlag af en vurdering af, om den nye medlemsstat er parat til det. Denne forhåndstilladelse fra Kommissionens side ser ikke længere ud til at være påkrævet under de nuværende omstændigheder, hvor næsten alle direkte betalinger er afkoblet, og i betragtning af, at både den generelle arealbetalingsordning og enkeltbetalingsordningen er afkoblede og arealrelaterede betalinger, som indbefatter de fleste af det integrerede systems elementer, herunder især markidentifikationssystemet. Disse bestemmelser bør derfor udgå.(6) I tabel 2 i bilag XII til forordning (EF) nr. 1782/2003 fastsættes de samlede supplerende nationale direkte betalinger, der skal betales i Cypern ved anvendelse af den generelle arealbetalingsordning frem til 2008. Som følge af den forlængede frist for anvendelsen af den generelle arealbetalingsordning, som blev fastsat ved Rådets forordning (EF) nr. 2012/2006, bør de samlede beløb ved anvendelse af den generelle arealbetalingsordning i 2009 og 2010 fastsættes.(7) De nye medlemsstater, der har besluttet at anvende enkeltbetalingsordningen, har valgt at indføre den fra 2007. Ændringen af artikel 71h i forordning (EF) nr. 1782/2003 bør anvendes fra samme tidspunkt.(8) Forordning (EF) nr. 1782/2003 og (EF) nr. 1698/2005 bør derfor ændres i overensstemmelse hermed -UDSTEDT FØLGENDE FORORDNING:Artikel 1I forordning (EF) nr. 1782/2003 foretages følgende ændringer:1) Artikel 6 ændres som følger:a) Stk. 1 affattes således:"1. Hvis de lovgivningsbestemte forvaltningskrav eller betingelserne for god landbrugs- og miljømæssig stand ikke overholdes i et givet kalenderår (i det følgende benævnt "det pågældende kalenderår"), nedsættes eller annulleres de samlede direkte betalinger, der efter anvendelse af artikel 10 og 11 skal ydes til den landbruger, som har indgivet ansøgningen i det pågældende kalenderår, i overensstemmelse med gennemførelsesbestemmelserne i artikel 7.Den landbruger, der har indgivet en støtteansøgning, holdes ansvarlig, jf. dog stk. 2, medmindre vedkommende kan dokumentere, at overtrædelsen ikke direkte kan tilskrives en handling eller undladelse:a) fra vedkommendes egen side ellerb) hvis landbrugsjorden blev overdraget i løbet af det pågældende kalenderår:-  fra modtagerens side, hvis overdragelsen fandt sted mellem den dato, der er nævnt i artikel 44, stk. 3, og den 1. januar det følgende kalenderår-  fra overdragerens side, hvis overdragelsen fandt sted mellem den 1. januar i det pågældende kalenderår og den dato, der er nævnt i artikel 44, stk. 3."b) Som stk. 3 tilføjes:"3. Uanset stk. 1 og i henhold til de gennemførelsesbestemmelser, der er omhandlet i artikel 7, stk. 1, kan medlemsstaterne beslutte ikke at anvende en nedsættelse på 50 EUR og derunder pr. landbruger og pr. kalenderår.Myndighederne skal dog foretage en særlig opfølgning af alle overtrædelser. Landbrugeren underrettes om alle konstaterede overtrædelser og de opfølgende og afhjælpende foranstaltninger, der skal træffes."2) I artikel 7, stk. 2, tilføjes følgende afsnit:"I henhold til de i stk. 1 omhandlede gennemførelsesbestemmelser kan medlemsstaterne beslutte ikke at anvende nedsættelser i tilfælde af overtrædelser, der afhængigt af omstændighederne og deres alvorsgrad, omfang og varighed kan betragtes som mindre. Overtrædelser, der udgør en direkte risiko for menneskers eller dyrs sundhed, kan dog ikke betragtes som mindre.Myndighederne skal dog foretage en særlig opfølgning af alle mindre overtrædelser. Landbrugeren underrettes om alle konstaterede overtrædelser og de opfølgende og afhjælpende foranstaltninger, der skal træffes. Afsnittet anvendes ikke, hvis landbrugeren umiddelbart træffer afhjælpende foranstaltninger, der bringer den konstaterede overtrædelse til ophør."3) Artikel 44, stk. 3, andet punktum, affattes således:"Medmindre der er tale om force majeure eller usædvanlige omstændigheder, skal disse parceller være til landbrugerens rådighed den 15. juni det år, støtteansøgningen indgives."4) Artikel 71h affattes således:"Artikel 71h GræsarealerDe nye medlemsstater kan også efter objektive kriterier og inden for rammerne af det regionale loft eller en del heraf fastsætte forskellige enhedsværdier for de rettigheder, der skal tildeles de i artikel 71f, stk. 1, omhandlede landbrugere, for så vidt angår hektar, der er udlagt som græsareal og identificeret som sådant pr. 30. juni 2006, og for enhver anden støtteberettiget hektar eller subsidiært for hektar, der er permanente græsarealer og identificeret som sådanne pr. 30. juni 2006, og for enhver anden støtteberettiget hektar."5) Artikel 143b ændres som følger:a) I stk. 5, første afsnit, indsættes følgende punktum:"Medmindre der er tale om force majeure eller usædvanlige omstændigheder, skal disse parceller være til landbrugerens rådighed den 15. juni det år, støtteansøgningen indgives."b) Stk. 6, tredje afsnit, affattes således:"Fra 1. januar 2005 til 31. december 2008 kan de nye medlemsstater frit vælge, om de vil anvende artikel 3, 4, 6, 7 og 9, for så vidt som disse bestemmelser vedrører lovgivningsmæssige forvaltningskrav. Fra 1. januar 2009 skal landbrugere, der modtager betalinger i henhold til den generelle arealbetalingsordning, overholde de lovgivningsmæssige forvaltningskrav i bilag III efter følgende tidsplan:a) kravene i punkt A anvendes fra 1. januar 2009b) kravene i punkt B anvendes fra 1. januar 2010c) kravene i punkt C anvendes fra 1. januar 2011.Bulgarien og Rumænien kan dog frit vælge, om de vil anvende artikel 3, 4, 6, 7 og 9 indtil 31. december 2011, for så vidt som disse bestemmelser vedrører lovgivningsmæssige forvaltningskrav. Fra 1. januar 2012 skal landbrugere, der modtager betalinger i henhold til den generelle arealbetalingsordning, overholde de lovgivningsmæssige forvaltningskrav i bilag III efter følgende tidsplan:a) kravene i punkt A anvendes fra 1. januar 2012b) kravene i punkt B anvendes fra 1. januar 2013c) kravene i punkt C anvendes fra 1. januar 2014.De nye medlemsstater kan også anvende denne mulighed, hvis de beslutter at ophøre med at anvende den generelle arealbetalingsordning, før den anvendelsesperiode, som er fastsat i stk. 9, udløber."c) Stk. 9, første punktum, affattes således:"Den generelle arealbetalingsordning skal være til rådighed for alle nye medlemsstater i en anvendelsesperiode, der løber indtil udgangen af 2010."d) Stk. 10 og 11 udgår.6) Bilag XII ændres som angivet i bilaget til nærværende forordning.Artikel 2Artikel 51, stk. 3, andet afsnit, i forordning (EF) nr. 1698/2005 affattes således:"Undtagelsesbestemmelsen i første afsnit finder anvendelse indtil den 31. december 2008. Fra 1. januar 2009 skal landbrugere, der modtager betalinger i henhold til den generelle arealbetalingsordning, overholde de lovgivningsmæssige forvaltningskrav i bilag III til forordning (EF) nr. 1782/2003 efter følgende tidsplan:a) kravene i punkt A anvendes fra 1. januar 2009b) kravene i punkt B anvendes fra 1. januar 2010c) kravene i punkt C anvendes fra 1. januar 2011.Bulgarien og Rumænien kan dog frit vælge, om de vil anvende artikel 3, 4, 6, 7 og 9 i forordning (EF) nr. 1782/2003 indtil 31. december 2011, for så vidt som disse bestemmelser vedrører lovgivningsmæssige forvaltningskrav. Fra 1. januar 2012 skal landbrugere, der modtager betalinger i henhold til den generelle arealbetalingsordning, overholde de lovgivningsmæssige forvaltningskrav i bilag III til forordning (EF) nr. 1782/2003 efter følgende tidsplan:a) kravene i punkt A anvendes fra 1. januar 2012b) kravene i punkt B anvendes fra 1. januar 2013c) kravene i punkt C anvendes fra 1. januar 2014."Artikel 3Denne forordning træder i kraft på syvendedagen efter offentliggørelsen i Den Europæiske Unions Tidende .Den anvendes fra den 1. januar 2008. Artikel 1, stk. 4, anvendes dog fra den 1. januar 2007.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, denPå Rådets vegneFormandBILAGI tabel 2 i bilag XII til forordning (EF) nr. 1782/2003 indsættes følgende to kolonner:"2009 | 2010 |0 | 0 |1 795 543 | 1 572 955 |0 | 0 |3 456 448 | 3 438 488 |4 608 945 | 4 608 945 |10 724 282 | 10 670 282 |5 547 000 | 5 115 000 |156 332 | 149 600 |4 323 820 | 4 312 300 |1 038 575 | 1 035 875 |31 650 945 | 30 903 405 |"[1] EUT C …, af …, s.[2] EUT L 270 af 21.10.2003, s. 1. Senest ændret ved forordning (EF) nr. 2013/2006 (EUT L 384 af 29.12.2006, s. 13).[3] EUT L 277 af 21.10.2005, s. 1. Senest ændret ved forordning (EF) nr. 2012/2006 (EUT L 384 af 29.12.2006, s. 8).